6
7

Пројектни задатак

1. ПРЕДМЕТ ПРОЈЕКТА 

Аеродром Поникве који се налази 19.5km северозападно од града Ужица својевремено је изграђен за потребе војске Југославије. Током војне интервенције НАТО алијансе аеродром је у више наврата бомбардован, тако да је претрпео знатна оштећења. По завршетку војне интервенције делимично су санирана оштећења и омогућено је коришћење аеродрома са редукованом дужином полетно-слетне стазе од 2.200m.
У складу са програмом конверзије војних аеродрома у аеродроме за цивилну употребу, аеродром је 2010. године предат на управљање граду Ужицу. Од 2013. године аеродром се користи за обављање ваздушног саобраћаја за сопствене потребе, референтног кода 2B.

Полетно-слетна стаза изграђена је 1983. године. Димензије полетно-слетне стазе су 3085х45m са два предпоља и основном стазом.

На северозападном прагу 10, полетно-слетне стазе је изграђена окретница, а поред једног и другог краја/прага, изграђене су платформе. 

За потребе израде ове техничке документације, а у складу са пројектним задатком, потребно је користити архивске податке из Елабората о испитивању носивости полетно-слетне стазе, из 2015. године који је израдио Институт за путеве, Идејни пројекат реконструкције Аеродрома Поникве са Студијом оправданости који је израдио АЛАНЕТ, ЦЕП, Машинопројект и Институт за путеве, 2014. године, Идејни пројекат реконструкције и санације маневарских површина, основне стазе полетно-слетне стазе и система одводњавања аеродрома Поникве из 2016. године који је израдио Институт за путеве као и Идејни пројекат система светлосног обележавања Аеродрома Поникве који је израдио APS 2015. године.

Наручилац ће пројектанту накнадно доставирти податак о мерадовном авиону. Пројектне елементе усвојити за референтни код аеродрома 4C. Платформу пројектовати тако да је могуће истовремено паркирање два авиона кодног слова C. Испаркиравање пројектовати и самоманевром. Обележавање паркинг позиција пројектовати као комбинацију, један авион кодног слова C и D и остали део за авионе кодног слова B/A или за два авиона кодног слова C и D.
Прва фаза пројекта се односи на санацију коловозне конструкције полетно-слетне стазе на деоници од km 2+200 до km 3+085. Пројектом треба обухватити санацију оштећених делова коловозне конструкције ПСС насталих дејством убојних средстава током НАТО бомбардовања и наношење новог хабајућег слоја на целој деоници као и поправку застора у циљу побољшања функционалног стања. Саставни део пројекта је и окретница за критични авион типа B757 на крају полетно-слетне стазе, праг 28.

Друга фаза пројекта се односи на санацију полетно-слетне стазе од km0+000 до km2+200, везне рулне стазе ка источној платформи и нивелационо уклапање полетно-слетне стазе (прва и друга фаза, деоница од km 2+200 до km 3+085 са деоницом од km0+000 до km2+200). 

Трећа фаза пројекта се односи на изградњу коловозне конструкције нове рулне стазе (део паралелне, рулне стазе, полетно-слетној стази) за везу санираног дела рулне стазе А са новом платформом и изградња нове платформе. (предлог да се за ову фазу ради посебно тех документација)
При изради појединих делова обавезно КОРИСТИТИ:

	SRPS U.C4.011/1990
	-
	Техничка документација

	SRPS U.E1.012/1981
	-
	Осетљивост материјала, тла на дејство мраза

	SRPS U.C4.016/1981
	-
	Климатски и хидролошки услови 


· ICAO – Aerodrom design manual, Part 1-3;

· Правилник о изменама и допунама Правилника о условима и поступку за издавање сертификата аеродрома;

· FAA (U.S. Department of Transportation, Federal Aviation Administration), Advisory Circural AC 150/5370-11B (2011); 

· Use of nondestructive testing in the evaluation of airport pavements;

· FAA (U.S. Department of Transportation, Federal Aviation Administration), Advisory Circural AC 150/5320-6Е (2009); 

· Airport pavement design evaluation FAA (U.S. Department of Transportation, Federal Aviation Administration), Advisory Circural AC 150/5335-5BA(2011); 

· Standardized method of reporting airport pavement strength - PCN;

· AASHTO GUIDE FOR DESIGN OF PAVEMENT STRUCTURES 1993,  American Association of State Highway and Transportation Officials, USA;

Предмет пројекта је израда Идејног пројекта, санације полетно-слетне стазе, рулне стазе, основне стазе полетно-слетне стазе, заштитне површине крајева полетно-слетне стазе, система одводњавања, окретнице и изградње платформе и рулне стазе Аеродрома Поникве, ФАЗНО. 
1. ФАЗА

· Санација полетно-слетне стазе, дела који тренутно није у оперативној употреби, од 2200 до 3087m,
· Санација окретнице на прагу 28 полетно-слетне стазе,
· Санација основне стазе полетно-слетне стазе укупне ширине 150m и дужине 60m испред прага 28 полетно-слетне стазе,
· Санација система за одводњавање дела полетно-слетне стазе који тренутно није у оперативној употреби, од 2200 до 3087m,

· Кабловске канализације система светлосног обележавања, дела полетно-слетне стазе који тренутно није у оперативној употреби, од 2200 до 3087m,

· Хоризонталне и вертикалне сигнализације дела полетно-слетне стазе који тренутно није у оперативној употреби, од 2200 до 3087m.

2. ФАЗА


· Санација полетно-слетне стазе дела који је у оперативној употреби, дужине 2200x45m,
· Санација основне стазе полетно-слетне стазе укупне ширине 150m и дужине 60m испред прага 10 полетно-слетне стазе,
· Санација рулне стазе А на прагу 10 полетно слетне стазе са основном стазом рулне стазе,

· Санација система за одводњавање дела полетно-слетне стазе који је у оперативној употреби, од 0 до 2200m,
· Кабловске канализације система светлосног обележавања дела полетно-слетне стазе који је у оперативној употреби, од 0 до 2200m,

· Хоризонтална и вертикална сигнализације дела полетно-слетне стазе који је у оперативној употреби, од 0 до 2200m.

3. ФАЗА


· Изградња нове рулне стазе ширине 23m (са својом основном стазом), која је паралелна са полетно-слетном стазом, за везу рулне стазе А са новом платформом,

· Платформа за паркирање ваздухоплова, 

· Основа стазе полетно-слетне стазе укупне ширине 280m и дужине по 60m испред прагова полетно-слетне стазе,

· Заштитна површина краја полетно-слетне стазе за оба прага укупне дужине и ширине од по 90m,

· Систем за одводњавање,

· Кабловске канализације система светлосног обележавања,

· Хоризонталне и вертикалне сигнализације.

Пројекат треба израдити на темељу резултата до сада обављених испитивања и оцена стања коловозних конструкција и коловозне површине и програма истраживања и испитивања, у складу са овим пројектним задатком и тендерском документацијом. 

За остварење наведених циљева пројектант се обавезује на:

· Укључивање савремених  сазнања из области физичко-механичких и фундаменталних механичких и екплоатационих својстава материјала у пројектна решења, 

· Укључивање позитивних искустава при решевању сличних проблема у земљи и иностранству,

· Истраживање одговарајућих материјала, мешавина и потребних додатака, 

· Укључивање модерних технологија грађења и одржавања за које постоје позитивна искуства, 

· Примену савремених поступка анализе утицајних фактора на трајност асфалтног хабајућег слоја, 

· Доследну примену захтева овог пројектног задатка и стандарда за обраду техничке документације,
· Обавезна примена и поштовање законске и подзаконске регулативе, одговарајућих међународних и домаћих стандарда ICAO, СРПС и др.
Документација треба да обезбеди квалитетне техничке, финансијске и економске информације, како би доносиоцима одлука били предочени објективни елементи за оптималану и правилну одлуку о избору оптималног решења. 

Пројекат, заснован на одлукама које ће се донети на темељу резултата истраживања и анализа, треба да обезбеде адекватне подлоге за санацију и  грађење као што су, технологија санације и грађења, време и рокове извођења радова и све друге релевантне техничке, финанасијске последице санације/грађења.
2. ИНФОРМАЦИЈЕ О ЛОКАЦИЈИ И ОКРУЖЕЊУ

2.1. Локација 

Аеродром Поникве је лоциран на око 19.5km од центра Ужица и има седеће географске координате:

435403N 

0194120E

Од Ужица до аеродрома се може стићи друмском везом путем број 28 укупне дужине од 19,5km или путем број 73 укупне дужине 15.6km. Од аеродрома до центра Митровца на Тари се стиже друмском везом, путем бр. 403 и 173 укупне дужине од 44,6km а до Златибора путем Е 761 укупне дужине од 50km.

Као важан предуслов коришћења и развоја аеродрома јесте уређење друмских веза а посебно са градом Ужице, Мокром Гором, Златибором и Митровцем на Тари. 

2.2. Инфраструктурни капацитети 

ЈП Аеродром Поникве оператер аеродрома има Сагласност за коришћење аеродрома од 07.03.2019. године. Референтни код аеродрома је 2B, а услови за коришћење аеродрома су VFR, дању. Основне карактеристике аеродрома наведене су у наставку:

Површине за кретање ваздухоплова

· Полетно-слетнa стазa правца 10-28,
· Дужине 1830m, ширине 30m, 

· Конструкција стазе – асфалт,

· Рулна стаза А за приступ паркинг позицији на платформи А,
· Ширина рулне стазе 23m,
· Конструкција стазе – асфалт.
· Једна платформа за паркирање ваздухоплова – А,
· Конструкција платформе – асфалт.
· Радио-навигациона опрема VOR/DME, NDB, MKR,

Климатске одлике локације

Надморска висина аеродрома је 3012ft. Полетно слетна стаза је положена на правцу југоисток-северозапад (SE-NW) 293⁰GEO. Полетно слетна стаза RWY10-28 има дужину од L=1830m. и ширину од 30m(45).

Референтна температура износи, 24.2оC за месец август
3. ОСНОВЕ ЗА ИЗРАДУ ПРОЈЕКТА

3.1. РАСПОЛОЖИВА  ТЕХНИЧКА ДОКУМЕТАЦИЈА И ВИЗУЕЛНИ ПРЕГЛЕД

Аеродром Поникве располаже обимном техничком документацијом о пројектовању, грађењу, истраживању и студијама оцене стања коловозних конструкција које су предмет овог пројекта 

Основну релеватну документацију преставља техничка докуметација и то: 

· Пројектни задатак, 

· Елабората о испитивању носивости полетно-слетне стазе, из 2015. године који је израдио Институт за путеве, 
· Идејни пројекат реконструкције Аеродрома Поникве са Студијом оправданости који је израдио АЛАНЕТ, ЦЕП, Машинопројект и Институт за путеве, 2014. године, 
· Идејни пројекат реконструкције и санације маневарских површина, основне стазе полетно-слетне стазе и система одводњавања аеродрома Поникве из 2016. године који је израдио Институт за путеве,
· Идејни пројекат система светлосног обележавања Аеродрома Поникве који је израдио APS 2015. године.
Подносилац понуде се може упознати са релевантним резултатима и чињеницама, изложеним у наведеној техничкој документацији, а на свој захтев и уз образложење, и са другим архивским техничким документима.  
У том смислу Инвеститор ће у изабраном термину омогућити увид у наведену документацију, а такође  и једночасовни  визуелни преглед свих маневарских површина који ће се обавити у пратњи и под надзором техничке службе и одговорних лица Инвеститора, који ће, уколико је то потребно, пружити и додатне информације и објашњења.
Пројектант ће моћи да сву наведену техничку документацију користи током целокупног рада на пројекту.

3.2. ГЕОДЕТСКЕ ПОДЛОГЕ

У подручју од интереса за израду овог пројекта, инвеститор располаже геодетским подлогама различитих размера које ће ставити на располагање пројектанту. У главном пројекту ће се користити геодетски планови и карте размере Р=1:1000 и Р=1:500. као и расположиви подужни профили и расположиве геодетске подлоге о постојећем стању комплетног система каналисања и одвођења кишних вода и друге релевантне податке. 

3.3. ПЛАНСКИ ПЕРИОД

Радове на санацији површина радити за плански период од 10 година а изградњу маневарских површина пројектовати за плански период од наредних 20 година. 

3.4. САОБРАЋАЈНЕ АНАЛИЗЕ И ПРОГНОЗЕ

Пројектант ће дати предлог саобраћајног оптерећења за наведени период. Предлог саобраћајног оптрећења биће усаглашен са плановима инвеститора пре почетка пројектовања.
4. УПРАВЉАЊЕ ИЗРАДОМ ПРОЈЕКАТА

4.1. ОБАВЕЗЕ ПРОЈЕКТАНТА 

Пројектант се обавезује да у понуди предложи динамички план израде пројекта по фазама из тачке 1. у коме ће навести све активности  у термину дефинисаном овим тендрером.
4.2. ОБАВЕЗЕ ИНВЕСТИТОРА

Инвеститор, ће управљати израдом пројектне документације, што подразумева:

-    размену информација са пројектантом, 

-    праћење израде пројекта,
Размену информација инвеститор сматра неопходном претпоставком добре и благовремене израде пројекта.
4.3.  Обавезни захтеви

На темељу оцене стања и утврђених недостатака испитиваних коловозних конструкција пројектант ће, на свакој маневарској површини која је предмет овог пројектног задатка, формирати  решења поправке, санације, реконструкције или изградње. При томе ће поштовати задата просторна ограничења у погледу:

-     ситуационог плана и подужног профила  

-     попречног профила 

-     површинског одводњавања, и

-     одводњавање постељице.

Зависно од резултата и изведених закључака о испитивању и оцени постојећег стања задатих ограничења, пројектант ће генерисати изводљива и технички и економски оправдана решења. 

У том смислу, могућа је примена свих одговарајућих техничких решења за које постоје позитивна пројектантска искуства, технологија и извођачка пракса у нашој земљи,  и којима се обезбеђује захтевана трајност и оговарајући квалитет. 

4.4.  Меродавни параметри димензионисања

Заједничке основе пројектовања-димензионисања  техничких решења, било да се оно обавља емпиријским или полутеоријским методама претстављају следећи меродавни параметри:

· фактори средине као што су:

· најнижа температура ваздуха за последњих двадесет година,

· највиша темература ваздуха за последњих двадесет година,

· просечне годишња темература ваздуха,

· највећа темературна разлика током дана,

· индекс мраза, 
· перспективно саобраћајно оптерећење исказано бројем појединих типова авиона који ће слетети и полетети у циљном, прогнозираном и захтеваном периоду екплоатације, 
· планирана дистрибуција полетања и слетања авиона у односу на прагове и деонице на полетно слетној стази која се одражава на број прелаза авиона по рулној стази,
· укупна највећа маса авиона,

· оптерећење по меродавном трапу,

· конфигурацију точкова у стајном трапу,

· оптерећење по точку,

· контактно оптерећење,

4.5.  Механички модел коловозне конструкције

Пројектант је обавезан да формира механички модел коловозне конструкције.
Пројектант ће приказати карактеристике материјала и механички модел коловозне конструкције према следећем:

4.5.1. Постељица

-      класификација  материјала,

-      повратни модул,

-      модул реакције,

-      калифорнијски индекс носивости,

-      Poason-ова константа,

· влажност,
· осетљивост на дејство мраза.

4.5.2.   Доњи носећи слој

-      класификација материјала,

-      дебљина слоја,

-      повратни модул на горњем међуслојном контакту,

-      модул реакције,

-      калифорнијски индекс носивости,

-      Poason-ова константа,

4.5.3.  Битуменом везани материјали 

· састав и физичко механичке карактеристике,

· укупне дебљине појединих слојава,
· модул крутости појединих слојева и укупног слоја асфалта за срачунату меродавну темепературу
· Poason-ове константе,
· закон замора, 
· закон трајне деформације.
4.5.4.   Цементом везани материјали

-       дебљина слоја,

· пројектоване и утврђене марке бетона,
· модул еластичности,
· чврстоће на затезање при савијању,
· дозвољена вредност напона на затезања,
· Poason-ове константе.
4.6. Димензионисање решења   коловозне конструкције

Пројектант ће димензионисањем, емпиријским или полутеоријским методама одредити:

· квалитете материјала у појединим слојевима и постељици,

· дебљину појединих слојева

· димензије цемент бетонских плоча (у случају алернатива са цемент бетоном), 

· напоне од температуре и суперпозицију напона (у случају алтернатива са цемент-бетоном),

· распоред спојница (у случају алтернатива  са цемент-бетоном),

· замор, односно пројектовану теориску трајност коловозне конструкције,

За утврђивање носивости и трајности коловоне конструкције пројектант ће користити: 

· Minnero-ово правило акумулације оштећења и 
· критеријум меродавног авиона,
4.7. Обим радова и предрачун

Пројектант ће израдити и приказати предмер и предрачун радова за сваку од дефинисаних фаза. Обим грађевинских радова исказан у предмеру треба да буде обрађен са тачношћу до 10%, и мора се утврдити на темељу показатеља добијених кроз спроведени истраживачки и пројектантски приступ. Пројектант ће предмером, између осталог, обавезно обухватити следеће грађевинске радове:

· припрема земљишта за депоније грађевинских материјала уклоњених из постојећих коловозних конструкција,

· количине радова за изградњу, по позицијама које ће оформити пројектант,

· количине грађевинских материјала, специфициране  по појединим позицијама радова,

· позиције и количине грађевинских радова које треба извести за постављање сигнализације и опреме,

· позиције и количине радова грађевинских радова за уређење постојећег система за одводњавање површинске и подземне воде.
5. ГЛАВНИ ПРОЈЕКАТ 

Главни пројекат треба да претставља детаљну техничку разраду усвојене алтернативе на дефинитивно утврђеној локацији, на свакој маневарској површини.  Пројектант ће га израдити на нивоу који је довољан за рационално обликовање решења за избор оптималног начина грађења, за израду детаљног предмера и предрачуна радова као и за формирање лицитационе документације за изградњу објекта. 

5.1. ОСНОВЕ ЗА ИЗРАДУ ГЛАВНОГ ПРОЈЕКТА

Основе за израду главног пројекта чине захтеви наведени у следећим тачкама. 
5.1.1. Усвојене алтернативе на основу извршених вредновања 
Пројектант ће у потпуности поштовати и у даљој анализи  разрадити усвојену алтернативу реконструкције или нове коловозне конструкције.
5.1.2. Законска и техничка реулатива
Пројекат мора бити израђен у свему према законској и техничкој регулативи за главне пројекте. Примењене теоријске и лабораторијске анализе и методе треба да одговарају важећим српским стандардима и/или тим стандардима хармонизованим са европским нормама (СРПС). Ово не искључује могућност увођења и нових метода уколико се кроз пројекат докаже оправданост њиховог коришћења и уколико се њиховом применом добијају квалитетнија пројектна решења.
5.2. ПРОЈЕКТОВАЊЕ

5.2.1. Нормални попречни профили и конструктивни детаљи 
Нормални попречни профил пројектант ће дефинисати као типско решење у стандардним природним и саобраћајним условима. Њиме ће се утврдити физичке размере пројетног решења, дефинисати интерни односи примењених елемената профила и решити сви конструктивни детаљи, укључујући и евенетуалне радове на светлосној и осталој саобраћајној сигнализацији. Уколико их има, нормални попречни профил је потребно урадити за карактеристичне позиције у усеку, насипу и засеку. Садржај и размера графичких прилога треба да буде, према следећем:

Текстуални део

· Општи подаци о главном пројекту,

· Основе за израду главног пројекта,

· Истраживања и испитивања,

· Решење нове коловозне конструкције,

· Пројектна анализа,

· Обим радова и трошкови изабраног решења,

· Закључак.

Графички прилози

· Насловни лист,

· Прегледна карта, 

· Решење нове коловозне конструкције,

· Нормални попречни профил  

· Ситуацини плам 

· Подужни профили 

· Попречни профили 

· Детаљи 
Напомена: Графичке прилоге израдити у размери који прописује важећи Закон о планирању и изградњи РС.
5.2.2. Ситуациони план и подружни профил

За утврђивање ситуационог и нивелационог положаја пројектне геометрије, пројектант ће формирати решења у класичном облику. Ови листови, поред топографске и геодетске основе,  треба да садрже све релевантне податке о пројектној геометрији и детаљан приказ одводњавања површинских и подземних вода. 

5.2.3. Карактеристични пропречни профили

Пројектант ће пројектовати карактеристичне попречне профиле на еквидистантном одстојању и на критичним стационажама. 
5.3. Пројекат коловозне конструкције

На основу решења, релевантних параметара саобраћајног оптерећења, истражених физичко механичких карактеристика материјала,  климатских одлика подручја и топографских, хидролошких и геотехничких карактеристика терена, пројектант ће димезионисати коловозну конструкцију,  у свему према одговарајућим захтевима дела пројектног задатка. На основу предвиђене технологије грађења, уважавајући и истраживања, пројектант ће израдити технолошки пројекат грађења коловозне конструкције.

5.4. Пројекат одводњавања 

Пројектант ће посебно израдити главни пројекат одводњавања површинских и подземних вода. Поред графичке презентације, на нивоу основне размере главног пројекта пројектант ће, у том случају, приказати комплетан нумерички прорачун, као и податке за извођење, у табеларној форми.

5.5. Пројекат геодетског обележавања

Пројектант ће овај пројекат израдити са циљем обезбеђења тачног преношења главног пројекта у реални простор, као и омогућавања евентуалне оскултације коловозне конструкције, током експлоатације.
5.6. Предмер и предрачун радова

У циљу одређивања укупног обима радова и потребних финансијских средстава, пројектант ће израдити детаљни предмер и предрачун радова. 

5.7. Технички услови за извођење радова 

Као саставни део пројектне документације пројектант ће израдити детаљан опис извођења радова сваке пројектоване позиције. Технички опис треба да садржи услове и технологију извођења радова, захтеване квалитете основних материјала и мешавина и начин и услове испитивања квалитета радова и материјала. 
5.8. пројекат - финална документација

Пројектант је дужан да поступи по евентуалним примедбама техничке контроле. Извештај о техничкој контроли је саставни део пројектне документације. 
5.9. САДРЖАЈ ГЛАВНОГ ПРОЈЕКТА 

пројекат треба да садржи:

· општу документацију о пројекту,

· пројектни задатак,

· текстуалну документацију,

· нумеричку документацију,

· графичку документацију,

Текстуалну документацију пројекта треба да чине: 

· технички извештај, 

· предмер и предрачун радова  

· димензионисање коловозне конструкције

· технички услови извођења радова.

5.9.1. ТЕХНИЧКИ ИЗВЕШТАЈ

· Општи подаци о пројекту
· Предмет пројекта
· Приказ закључака 
· Приказ резултата  претходних радова за главни пројекат
5.9.1.1.   Основе за пројектовање

· Регулатива (закони, прописи, стандарди)

· Геодетска документација

· Ограничења и условљености

· Карактеристике материјала и услови примене
· Конструктивна решења

· Коловозна конструкција

· Одводњавање

· Управљање и реализација пројекта

· Техничка контрола пројектне документације

5.10. Нумерички подаци

· Координате елементарних (главних) и детаљних тачака 

· Прорачун коловозне конструкције

· Остали нумерички подаци од значаја за главни пројекат

Пројектант је дужан да Инвеститору преда 3 (три) примерка пројекта у аналогном облику као и један примерак у дигиталном облику за сваку од дефинисаних фаза .

